b'\n_START_ARTICLE_\nIvano Bali\xc4\x87\n_START_SECTION_\nKlupska karijera\n_START_PARAGRAPH_\nPrije rukometa dugo godina trenirao je ko\xc5\xa1arku u tada\xc5\xa1njem klubu Jugoplastika i POP 84, dana\xc5\xa1njem KK Split. Rukomet je po\xc4\x8deo igrati u RK "Split". Nakon trogodi\xc5\xa1nje afirmacije (2001.-2004.) u RK Metkovi\xc4\x87u, Bali\xc4\x87 2004. na \xc4\x8detiri godine prelazi u Portland San Antonio. Godine 2008. potpisuje za RK Croatia Osiguranje Zagreb._NEWLINE_Osvojio je Hrvatski kup 2002. godine sa RK Metkovi\xc4\x87 Jambo i 2009. godine sa RK Zagrebom te hrvatsko prvenstvo 2009. godine tako\xc4\x91er sa RK Zagrebom.Sa RK Croatia Osiguranje Zagreb je iz godine u godinu po\xc4\x8deo osvajati prvenstvo Hrvatske i kup Hrvatske._NEWLINE_Iako ga se u ljeto 2012.godine povezivalo sa mnogim klubovima, odabrao je Atl\xc3\xa9tico de Madrid i potpisao jednogodi\xc5\xa1nji ugovor._NEWLINE_Nakon jedne sezone provedene u Atl\xc3\xa9tico de Madrid Ivano kao slobodan igra\xc4\x8d odlazi iz Madrida. Iako se spominjalo da \xc4\x87e produ\xc5\xbeiti ugovor sa Madri\xc5\xbeanima, zbog financijski problema ipak napu\xc5\xa1ta Atl\xc3\xa9tico de Madrid._NEWLINE_Nakon toga Ivano svoju karijeru odlu\xc4\x8duje nastaviti u njema\xc4\x8dkom HSG Wetzlar, te potpisuje ugovor na jednu sezonu._NEWLINE_Svoju posljednju utakmicu Bali\xc4\x87 je odigrao 5. lipnja 2015. u Bundesligi. Njegov Wetzlar pobijedio je G\xc3\xb6ppingen 29:24, \xc4\x8demu je pridonio u\xc4\x8dinkom od jednog pogotka i pet asistencija.\n_START_SECTION_\nReprezentativna karijera\n_START_PARAGRAPH_\nOsvojio je zlato na Mediteranskim igrama 2001. u Tunisu.Prvak svijeta 2003. godine u Portugalu. Osvaja\xc4\x8d je zlatne medalje na Olimpijskim igrama 2004. godine u Ateni. Drugi je sa svjetskog prvenstva u Tunisu 2005. i europskih prvenstava u Norve\xc5\xa1koj 2008. i Austriji 2010., te dvostruki \xc4\x8detvrti na Europskim prvenstvima (Slovenija 2004., \xc5\xa0vicarska 2006.). Redovito je na velikim natjecanjima izabiran za najboljeg igra\xc4\x8da turnira (MVP), te je samim tim redovito i u najboljoj mom\xc4\x8dadi (SP 2003.; EP 2004.; OI 2004.; SP 2005.; EP 2006.; SP 2007.;  EP 2008.). _NEWLINE_Kao prilog mi\xc5\xa1ljenju da se radi o tada najboljem rukometa\xc5\xa1u na svijetu govori i \xc4\x8dinjenica da je progla\xc5\xa1en najboljim igra\xc4\x8dem (53 gola + 44 asistencije) Svjetskog prvenstva 2007. u Njema\xc4\x8dkoj  unato\xc4\x8d \xc4\x8dinjenici da je Hrvatska osvojila tek 5. mjesto, a prozvan je i "rukometnim Jordanom", "rukometnim Mozartom" i "rukometnim Ronaldinhom"._NEWLINE_Posebnu \xc4\x8dast dobio je postavljanjem za nositelja hrvatske zastave na sve\xc4\x8danom mimohodu otvorenja Olimpijskih igara 2008. u Pekingu, te je na taj na\xc4\x8din i neizravno progla\xc5\xa1en jednim od najboljih hrvatskih \xc5\xa1porta\xc5\xa1a svih vremena._NEWLINE_Prema anketi slu\xc5\xbebene stranice Internacionalne Rukometne Federacije odnio je naslov najboljeg rukometa\xc5\xa1a svih vremena ispred Nikole Karabati\xc4\x87a i Talanta Duj\xc5\xa1ebajeva.'